

|  |
| --- |
| **Republika HrvatskaZagrebačka županija** |
| **NACRT** **JAVNOG POZIVA****ustanovama socijalne skrbi na području Zagrebačke županije za sufinanciranje socijalne usluge smještaja korisnika u 2019. godini*** **PILOT PROJEKT *-***

**NACRT****UPUTA ZA PRIJAVITELJE****Datum objave:**\_\_\_\_\_\_\_\_\_ 2019. godine**Rok za dostavu prijava za sufinanciranje:**do \_\_\_\_\_\_\_\_ 2019. godine  |
| **SADRŽAJ:** |  |
| 1. Predmet i cilj Javnog poziva ………………………………………………….............
 | 3. |
| 2. Ključni partneri ……………………………………………………………………….. | 3. |
| 3. Prihvatljivost prijavitelja ……………………………………………………………… | 4. |
| 4. Ciljana skupina korisnika - prihvatljivost i uvjeti …………………………………….. | 4. |
| 5. Kriteriji za odabir pružatelja usluge ………………………………………………….. | 4. |
| 6. Broj kreveta i iznos cijene sufinanciranja ……………………………………………… | 5. |
| 7. Provedba Javnog poziva …………………………………………………………….. | 5. |
| 8. Odluka o sufinanciranju socijalne usluge smještaja ………………………………….. | 6. |
| 9. Sklapanje Ugovora ………………………………………………………………… | 6. |
| 10. Obvezna dokumentacija uz prijavu ………….……………………………………… | 6. |
| 11. Dostava prijave ……………………………………………………………………… | 7. |
| 12. Informacije o Javnom pozivu ……………………………………………………… | 7. |
| 13. Obveza postupanja sukladno Uputama i tekstu Javnog poziva ……………………. | 7. |

1. **Predmet i cilj Javnog poziva ustanovama socijalne skrbi na području Zagrebačke županije za sufinanciranje socijalne usluge smještaja korisnika u 2019. godini - PILOT PROJEKT** ( u daljnjem tekstu: Javni poziv)

**Predmet Javnog poziva** je javno prikupljanje prijava ustanova socijalne skrbi (domova za starije i nemoćne osobe) s područja Zagrebačke županije za sudjelovanje Zagrebačke županije u sufinanciranju socijalne usluge smještaja palijativnih bolesnika ili osoba oboljelih od demencija, prvenstveno Alzheimerove bolesti u tim ustanovama, pod uvjetom da ustanova socijalne skrbi i korisnik udovoljavaju uvjetima iz Javnog poziva.

Javni poziv objavljuje se u okviru pilot-projekta Zagrebačke županije „Sufinanciranje socijalne usluge smještaja korisnika u ustanovama socijalne skrbi na području Zagrebačke županije“.

Projektom se namjerava spojiti segment zdravstvene zaštite i segment socijalne skrbi u cilju smještaja i zbrinjavanja palijativnih bolesnika i osoba oboljelih od demencija, prvenstveno Alzheimerove bolesti.

**Cilj Javnog poziva** je uspostava suradnje Zagrebačke županije s ključnim partnerima u socijalnoj skrbi te stvaranje uvjeta za razvoj partnerstva za socijalnu zaštitu, radi radi smještaja i zbrinjavanja ciljane skupine korisnika palijativnih bolesnika i osoba oboljelih od demencija, prvenstveno Alzheimerove bolesti u ustanove socijalne skrbi na području Zagrebačke županije.

Namjera je Zagrebačke županije temeljem Javnog poziva odabrati određeni broj ustanova socijalne skrbi u kojima će Županija kroz određeni broj kreveta sufinancirati smještaj ciljane skupine korisnika. Zagrebačka županija će sufinancirati uslugu smještaja korisnika, vodeći naročito računa o dostupnosti programa na području cijele Zagrebačke županije.

Uz načelo dostupnosti, u provođenju programa moraju biti poštivana i ostala načela socijalne skrbi (načelo supsidijarnosti, socijalne pravičnosti, slobode izbora, pravodobnosti, poštivanja ljudskih prava i integriteta korisnika, zabrane diskriminacije, informiranosti o pravima i uslugama i dr.).

1. **Ključni partneri**

Obzirom da Zagrebačka županija nema svoju ustanovu socijalne skrbi, kao ključni partneri u provedbi projekta prepoznate su ustanove socijalne skrbi – **domovi za starije i nemoćne osobe** na području Zagrebačke županije.

Drugi ključni partner u projektu su **centri za socijalnu skrb** na području Zagrebačke županije. Centri za socijalnu skrb raspolažu podacima o ciljanoj skupini korisnika u sustavu socijalne skrbi te su neposredno u kontaktu s njima i njihovim obiteljima.

1. **Prihvatljivost prijavitelja**

Prihvatljivi prijavitelji na Javni poziv su ustanove socijalne skrbi – domovi za starije i nemoćne osobe, koji udovoljavaju slijedećim uvjetima:

* da je ustanova upisana u sudski registar ustanova,
* da je sjedište ustanove na području Zagrebačke županije,
* da ustanova udovoljava uvjetima za pružanje socijalnih usluga palijativnim bolesnicima, osobama oboljelim od demencija, prvenstveno Alzheimerove bolesti,
* da su u ustanovi smješteni i korisnici koji udovoljavaju uvjetima za ciljanu skupinu korisnika,
* da ustanova posluje najmanje 5 godina od podnošenja prijave na Javni poziv.
1. **Ciljana skupina korisnika – definicija i uvjeti**

Ciljana skupina korisnika po Javnom pozivu su palijativni bolesnici ili osobe oboljelih od demencija, prvenstveno Alzheimerove bolesti, uz uvjet da su u sustavu socijalne skrbi.

Pod **korisnikom u sustavu socijalne skrbi** podrazumijeva se osoba koja se obratila sa zahtjevom za smještaj nadležnom centru za socijalnu skrb i koja udovoljava kriterijima za priznavanje prava na uslugu smještaja sukladno Zakonu o socijalnoj skrbi:

* korisniku je potrebno tijekom duljeg vremenskog razdoblja osigurati intenzivnu skrb i zadovoljavanje drugih životnih potreba a skrb nije moguće organizirati u obitelji pružanjem odgovarajućih izvan institucijskih oblika skrbi;
* korisnik nema sklopljen ugovor o doživotnom ili dosmrtnom uzdržavanju;
* članovi obitelji mu ne mogu pružiti pomoć te nema prihoda ili imovine kojima bi u cijelosti podmirio troškove smještaja).

Uza sve navedeno, da bi korisnik ostvario pravo na sufinanciranje socijalne usluge smještaja, uvjet je da je **prebivalište korisnika na području Zagrebačke županije najmanje 5 godina**.

Uz osnovni uvjet korisnika u sustavu socijalne skrbi, **smještaj korisnika biti će po kriteriju težine oboljenja.**

1. **Kriteriji za odabir pružatelja usluge**

U postupku ocjene prijava i izrade prijedloga dodjele sredstava, primjenjuju slijedeći kriteriji odabira i dodjele sredstava:

* cijena socijalne usluge
* smještajni kapacitet ustanove
* uvjeti prostora kojim raspolaže ustanova,
* uvjeti opreme kojom raspolaže ustanova,
* broj i kadrovska struktura radnika zaposlenih u ustanovi,
* broj smještenih korisnika koji spadaju u ciljanu skupinu korisnika (palijativni bolesnik, osoba oboljela od demencija, u sustavu socijalne skrbi).
1. **Broj kreveta i iznos cijene sufinanciranja**

Kako se radi o Pilot-projektu koji treba pokazati:

* zainteresiranost prepoznatih ključnih partnera za moguće uključivanje u projekt sufinanciranja smještaja ciljane skupine korisnika,
* mogućnosti pružatelja usluge u pogledu uvjeta opreme i kadrovske strukture,
* potrebe za smještajem ciljane skupine korisnika,
* prosječnu cijenu smještaja,

Zagrebačka županija će na osnovu pristiglih prijava:

* napraviti izračun prosječne mjesečne cijene smještaja za jednog korisnika,
* utvrditi broj kreveta za sufinanciranje smještaja ciljane skupine korisnika,
* utvrditi broj ustanova - pružatelja usluge.

Navedeni izračun bit će utvrđen sukladno osiguranim sredstvima u Proračunu Zagrebačke županije za 2019. godinu – u iznosu \_\_\_\_\_\_\_\_\_\_\_\_ kuna.

1. **Provedba Javnog poziva**

Za provedbu Javnog poziva nadležan jeUpravni odjel za zdravstvo i socijalnu skrb Zagrebačke županije (u daljnjem tekstu: Upravni odjel).

Po završetku roka za dostavu prijava Upravni odjel otvara prijave i utvrđuje da li prijave udovoljavaju formalnim uvjetima Javnog poziva. Upravni odjel može u postupku ocjenjivanja prijava izvršiti očevid u prostoru prijavitelja koji udovolji svim formalnim uvjetima.

Upravni odjel može u svrhu ocjenjivanja prijava osnovati i imenovati radno tijelo (Povjerenstvo) koje će Upravnom odjelu biti stručna podrška u postupku ocjenjivanja prijava.

Upravni odjel ocjenjuje prijave prema kriterijima iz točke 5. ovih Uputa za prijavitelje.

O svom radu Upravni odjel vodi zapisnik.

Nakon ocjene prijava Upravni odjel izrađuje prijedlog Odluke o sufinanciranju socijalne usluge smještaja korisnika.

Konačnu Odluku o sufinanciranju socijalne usluge smještaja korisnika donosi Župan.

Po donošenju Odluke, ista se objavljuje na službenoj stranici Zagrebačke županije [www.zagrebacka-zupanija.hr](http://www.zagrebacka-zupanija.hr), a datum objave smatra se danom dostave Odluke svim podnositeljima prijava koji su sudjelovali u Javnom pozivu. Svi podnositelji prijava imaju pravo uvida u Zapisnik o pregledu i ocjeni njihove prijave, u roku 8 dana od objave Odluke na službenoj stranici Zagrebačke županije. Županova Odluka je konačna.

Podnositeljima prijava koji su ostvarili pravo na sufinanciranje socijalne usluge dostavlja se Ugovor o sufinanciranju socijalne usluge smještaja korisnika na potpis.

Ustanova socijalne skrbi postaje korisnik sufinanciranja u trenutku potpisivanja Ugovora sa Županijom.

Ukoliko ustanova socijalne skrbi ne dostavi potpisani Ugovor u roku od 15 dana od dana primitka Ugovora, smatrat će se da je odustala od dodijeljenih sredstava.

1. **Odluka o sufinanciranju socijalne usluge smještaja**

Odluka o sufinanciranju socijalne usluge smještaja korisnika sadrži:

1. **naziv ustanove** socijalne skrbi u kojoj će Zagrebačka županija sufinancirati socijalnu uslugu smještaja korisnika,
2. **broj kreveta** po ustanovi čiji će smještaj sufinancirati Zagrebačka županija,
3. **iznos sredstava sufinanciranja** po jednom (1) korisniku, utvrđen na mjesečnoj osnovi

Odluka se objavljuje na službenim mrežnim stanicama Zagrebačke županije.

1. **Sklapanje Ugovora**

Podnositeljima prijava koji su ostvarili pravo na sufinanciranje socijalne usluge dostavlja se Ugovor o sufinanciranju socijalne usluge smještaja korisnika na potpis.

Ustanova socijalne skrbi postaje korisnik sufinanciranja u trenutku potpisivanja Ugovora sa Županijom.

Ugovorom se detaljnije uređuju sva pitanja vezana uz dodjelu sredstava za sufinanciranje socijalne usluge smještaja korisnika (broj korisnika, način i rokovi isplate, obaveza izvještavanja, odredbe o nemogućnosti prenamjene sredstava, obvezi povrata sredstva te druga prava i obveze ugovornih strana).

Ukoliko ustanova socijalne skrbi ne dostavi potpisani Ugovor u roku od 15 dana od dana primitka Ugovora, smatrat će se da je odustala od dodijeljenih sredstava.

1. **Obvezna dokumentacija uz prijavu**

Uz prijavu, ustanove socijalne skrbi trebaju dostaviti slijedeću dokumentaciju:

* potpisan, ovjeren i cjelovito popunjen obrazac Prijave za podnošenje zahtjeva za sufinanciranje socijalne usluge smještaja korisnika,
* presliku izvatka iz sudskog registra Trgovačkog suda u Zagrebu, ne stariju od 6 mjeseci,
* rješenje nadležnog tijela o ispunjavanju minimalnih uvjeta za pružanje socijalnih usluga.
1. **Dostava prijave**

Prijava na Javni poziv s priloženom dokumentacijom iz članka 5. treba biti dostavljena u pisanom obliku, u jednom primjerku, u zatvorenoj omotnici na adresu:

**ZAGREBAČKA ŽUPANIJA
Upravni odjel za zdravstvo i socijalnu skrb
Ulica grada Vukovara 72/V**

**10 000 Zagreb**
**s naznakom**

**„Prijava za sufinanciranje socijalne usluge smještaja korisnika – NE OTVARAJ“,**

Prijava se može dostaviti i osobno ili putem dostavljača u Pisarnicu Zagrebačke županije, Zagreb, Ulica grada Vukovara 72, 6. kat.

Rok za dostavu prijava je \_\_\_\_\_\_\_\_\_\_\_\_\_\_\_\_\_2019.

1. **Informacije o Javnom pozivu**

Sve dodatne informacije mogu se dobiti osobno u Upravnom odjelu za zdravstvo i socijalnu skrb Zagrebačke županije, putem telefona \_\_\_\_\_\_\_\_\_\_\_\_\_\_\_\_\_, ili faxa \_\_\_\_\_\_\_\_ te putem e-pošte: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Obveza postupanja sukladno uputama i tekstu Javnog poziva**

Prijavitelji su obvezni postupati sukladno tekstu Javnog poziva i ovim Uputama. Prijavitelji su dužni ispuniti Obrazac prijave te uz prijavu dostaviti svu potrebnu dokumentaciju.

Upute za prijavitelje, Obrazac prijave i ostali obrasci dostupni su na službenim mrežnim stranicama Zagrebačke županije: [www.zagrebacka-zupanija.hr](http://www.zagrebacka-zupanija.hr), pod Upravni odjel za zdravstvo i socijalnu skrb – Javni pozivi.

Prijave izrađene suprotno tekstu Javnog poziva i ovim Uputama smatrat će se neprihvatljivim i kao takve će se odbiti.

**Popis priloga uz Javni poziv**

* obrazac Prijave
* izvještajni obrazac

 **Zagrebačka županija**